Diari Oficial de la Generalitat Valenciana


Sumari del DOGV 3900, del 19-12-2000 (2000/9781)

ORDRE de 28 de novembre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a ser usat com a centre d'ensenyament secundari, el dret de propietat que es té sobre l'immoble de 12.100 m2 de superfície, situat en el camí de Benavites d'Almenara (Castelló).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3900

Data del DOGV
:   19-12-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9781


Data del document
:   28-11-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Almenara
    * propietat immobiliària
    * cultura regional

ORDRE de 28 de novembre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a ser usat com a centre d'ensenyament secundari, el dret de propietat que es té sobre l'immoble de 12.100 m2 de superfície, situat en el camí de Benavites d'Almenara (Castelló). [2000/9781]
  
Mitjançant escriptura pública de cessió gratuïta i acceptació atorgada davant el notari de València Sr. Alfonso Mulet Signes el dia 15 de novembre de 2000, la Generalitat Valenciana va adquirir el dret de propietat sobre l'immoble de 12.100 m2 de superfície, situat en el camí de Benavites d'Almenara, que consta en l'Inventari General de Béns i Drets de la Generalitat Valenciana amb el codi A02/12/011/0002 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Cultura i Educació ha sol·licitat l'afectació de l'immoble assenyalat per a ser destinat a centre d'ensenyament secundari.
  
Per això, i d'acord amb el que disposen els articles 61 i 63 del text legal esmentat
  
ORDENE
  
Primer
  
Afectar al domini públic de la Generalitat Valenciana, per a ser usat com a centre d'ensenyament secundari, el dret de propietat que es té sobre l'immoble situat en el camí de Benavites d'Almenara, de 12.100 m2 de superfície que consta en l'Inventari General de Béns i Drets de la Generalitat Valenciana amb el codi A02/12/011/0002, i que confronta: nord, germanes Prades Sanz; sud, camí de Benavites; est, municipi, i oest, municipi i Agribal, SA.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Cultura i Educació l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Cultura i Educació designe un representant perquè concórrega amb el representant nomenat per la Direcció General de Patrimoni, per a formalitzar la corresponent acta d'afectació.
  
València, 28 de novembre de 2000
  
El conseller d'Economia i Hisenda
  
VICENTE RAMBLA MOMPLET